Stjörnurförðunarfræðingurinn Sir John er meðal annars þekktur fyrir að farða tónlistarkonuna Beyoncé . Hann er með allt sem viðkemur förðun á hreinu og segir í nýju viðtali á vef Daily Mail að falleg húð verði áberandi á nýju ári . Sir John segir að fyrst og fremst verði frískleg og falleg húð áberandi árið 2020 . Leggur hann áherslu á rakagefandi farða og tæknilegar vörur sem koma í veg fyrir að sviti sjáist á andlitinu . Hann segir að vörur sem fólk geti leikið sér með verði einnig áberandi og þegar kemur að kinnalit verði litirnir ekki jafn áberandi og áður . Hann leggur áherslu á að fólk leiki sér með snyrtivörur og noti þær á nýstárlegan hátt . Hvað varðar tískustrauma verður tíundi áratugurinn enn áberandi á næsta ári . Hann spáir því þó að fólk eigi eftir að sækja innblástur til áttunda áratugarins í auknum mæli . Horfir hann þá til sköpunargleðinnar hvort sem það eru hlýir tónar í augnskuggum eða pastel-litir á óvæntum stöðum . Hann spáir því jafnvel að fólk muni nota litríka límmiða á andlitið í auknum mæli . Sakleysisleg augnmálning kemur einnig sterk inn . Að mati förðunarfræðingsins munu stjörnur á borð við Beyoncé , Rihönnu , Adriönu Grande og Jennifer Lopez veita innblástur . Hann viðurkennir þó að svokallaðir áhrifavaldar muni einnig hafa töluverð áhrif .